《送王朝言少参之江西次工科林粹夫韵》
明代·王缜

十年青琐附龙鳞，直道无求任屈伸。风采朝端谁是伴，英豪公屈有斯人。

江湖荡漾凭孤棹，岩谷穷寒借早春。此去不须愁远别，赐环消息果然真。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。